  Майя Бывальцева Удмуртиын нырысьсэ кылдытэмын, но поттэмын удмурт сиён-юонъёсын путеводитель. Отчы 30-лэсь трос удмурт сиён-юонъёс пыртэмын. Со сярысь ивортэ Улосвылэз азинтон стратегияя институт. Экспедициосы потаса но ёросъёсын улӥсьёсын вераськыса, валамон луиз, куд-огзэ соосты (сиён-юонъёсты — ред.) нимаз интыосын гинэ пӧрало шуыса. Кылсярысь вирен пересьмонэз Шаркан ёросын гинэ шӧмъяны луоз, нош пешникен пельнянез — Кез ёросын. «Путеводитель пыр пӧртэм сиён-юонъёсын но соосты пӧран амалъёсын тодматскыны луоз. Соин ик, кулинарной картаез басьтӥсь турист но котькуд мылкыд карись, сиён-юонэз веръяны ветлэм сяна, сое дораз но капчиен пӧраны быгатоз. Рецептэз Гурт туризмъя «Гуртари» бюролэн сайтысьтыз басьтыны луоз», — верамын институтлэн сайтаз. Путеводителен тодматон радъяськоз 12-тӥ пӧсьтолэзе. Со нуналэ Шаркан ёросысь Быгы гуртын финн-угорсиён-юонъёсъя куинетӥез «Быг-быг» фестиваль ортчоз но удмурт сиён-юонъёсъя нырысетӥез музей-юрт усьтӥськоз. Ӵектос быдэстэмын Улосвылэз азинтон стратегияя институтэн но Гурт туризмъя «Гуртари» бюроен Удмуртиысь Лулчеберетъя но туризмъя министерство юрттэм улсын. Тегъёс: Лулчеберет Туризм Ижкар Кез Шаркан Удмуртия удмуртъёс сиён-юонъёс  